
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Промяна в Инвестиционната програма за капиталови разходи за 2020 г. и промяна на бюджета на Община Златоград за 2020 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, с които се регламентира реда за промените в общинския бюджет и разчета за капиталови разходи, внасям за одобрение от Общински съвет Златоград настоящото предложение за промени в Инвестиционната програма за капиталови разходи за 2020 г. и в бюджета на Община Златоград за 2020 г.

През м.Февруари 2020 година в Общинска администрация - Златоград постъпиха докладни записки от директора на ОУ „Васил Левски” гр.Златоград с вх.№ 21-00-97/21.02.2020 г. за закупуване на оборудване за 5 (пет) интерактивни кабинета в училището, със средства от получен целеви трансфер от Министерство на образованието и науката (МОН), както и за закупуване на преносим компютър (лаптоп), със средства от бюджета на училището – от субсидията за държавни дейности за 2020 г. и  от директора на ДГ „Радост” гр.Златоград с вх.№ 21-00-104/25.02.2020 г. за закупуване на преносим компютър за детската градина, със средства от бюджета на детската градина - от преходен остатък от субсидията за държавни дейности за 2019 г. и включването им като обекти в Инвестиционната програма за капиталови разходи на Община Златоград за 2020 г. 
Във връзка с това се правят следните промени в Инвестиционната програма за 2020 г. във функция 03 Образование, Параграф 52-00 „Придобиване на ДМА”:
· в Дейност 311 „Детски градини” се добавя  нов обект с наименование „Закупуване на преносим компютър за ДГ „Радост” гр.Златоград”, на стойност 800 лв., с източник на финансиране – от преходен остатък от субсидията за държавни дейности за 2019 г.;
· в Дейност 322 „Неспециализирани училища, без професионални гимназии” се добавят два нови обекта, както следва:
1. „Оборудване на 5 интерактивни кабинета в ОУ „Васил Левски” гр.Златоград”, на стойност 35 726 лв., с източник на финансиране – получен целеви трансфер от МОН;
2. „Закупуване на преносим компютър за ОУ „Васил Левски” гр. Златоград”, на стойност 800 лв., с източник на финансиране – субсидия  за държавни дейности за 2020  г.


С  гореописаните промени в Инвестиционната програма за капиталови разходи за 2020 г. е свързано и предложението за актуализация на бюджета на Община Златоград за 2020 г. Извършените корекции в приходната и разходната част за държавни дейности, са посочени в Приложение № 2.
Във връзка с гореизложеното, предлагам на Вашето внимание следния проект за 
                                                                   РЕШЕНИЕ:
На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:
1. Одобрява промяна в Инвестиционната програма на Община Златоград за 2020г., по обекти, функции, параграфи и дейности, съгласно Приложение № 1, неразделна част от настоящото решение;
2. Одобрява промяна на бюджета на Община Златоград за 2020 г., съгласно Приложение № 2, неразделна част от настоящото решение;
3. Възлага на Кмета на Община Златоград да отрази горепосочените промени в Инвестиционната програма за капиталови разходи на Община Златоград за 2020 г. и по бюджета на Община Златоград за 2020 г.
С уважение,
МИРОСЛАВ ЯНЧЕВ
Кмет на Община Златоград
Изготвили:
Инж. Светла Букова- гл.експерт КР

Дирекция „Устройство на територията”

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

